
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Предоставяне на временни безлихвени заеми от временно свободни средства от общинския бюджет и от сметките за средства от Европейския съюз за 2025 г. за авансово финансиране на плащания по проекти, финансирани със средства от Европейския съюз и по други международни програми и договори.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
На основание чл. 104, ал.1, т.4 и т.5  и чл. 126 от Закона за публичните финанси, с решение на общинския съвет могат да се отпускат временни безлихвени заеми от сметките за средства от ЕС и от общинския бюджет, с които авансово да се финансират плащания по проекти, финансирани със средства от Европейския съюз и от други международни програми и договори, като срокът за погасяване на заемите се обвързва със сроковете на ползването на съответното финансиране със средства от Европейския съюз.
Към настоящия момент Община Златоград е бенефициент по няколко проекта финансирани със средства от Европейския съюз. В процеса на изпълнението на проектите е необходимо осигуряването на финансов ресурс за извършване на допустими разходи, които в последствие се верифицират и възстановяват.

За реализацията на изпълняваните през 2025 г. проекти е необходимо да се предоставят временни безлихвени заеми, като сроковете за предоставяне и възстановяване на заемите са в зависимост от условията на финансиращата програма. Отпускането на временни безлихвени заеми е необходимо, поради факта, че възстановяването на разходите по оперативните програми се осъществява след представяне на искания за междинни и окончателно плащания, базирани на реално извършени разходи.

Проектите, за които следва да се отпуснат безлихвени заеми са следните:
1. Проект „Повишаване на капацитета на служителите на Агенция по социалното подпомагане във връзка с модернизиране на системата на социалната закрила (допълва и развива Приеми ме 2015) :
- планиран период на изпълнение – 01.01.2024 г.- 31.12.2025 г.

- обща стойност на проекта – 55 840 лв.

- разходи по договора за БФП за 2025 г. - 30 110 лв.

- усъвършенстване и разширяване обхвата на приемната грижа и затвърждаване предоставянето й на местно ниво като алтернативна форма за отглеждане на деца в риск в семейна среда, поставяйки й специален фокус върху развитието на „специализирана приемна грижа“ за деца с увреждания и деца, жертви на насилие.

2. Проект „Младежка заетост +“
- период на изпълнение – 14.06.2024 г. – 15.04.2025 г.

- разходи по договора за БФП за 2025 г. - 15 215 лв.

- по програмата има назначени четири лица за период от 9 месеца

- процедурата цели да се повиши конкурентоспособността на младежите на възраст от 16 до 29 г. включително чрез улесняване на прехода от образование към заетост.
3. Проект „Започвам работа – Компонент 3 - Заетост“

- период на изпълнение – 16.04.2024 г. – 02.05.2025 г.

- разходи по договора за БФП за 2025 г. - 26 000 лв.

- по проекта са назначени 6 лица – 1 лице от целевата група „Безработни и неактивни лица“ за срок от 6 месеца и 5 лица от целевата група “Безработно и неактивно лице в неравностойно положение на пазара на труда“ за период от 12 месеца. Съгласно условията на договора за осигуряване на заетост, работодателят се задължава да осигури заетост на избрани от него лица по проекта, като запази заетостта за определен период след приключване на проекта – на 1 лице за период от три месеца и 3 лица за период от шест месеца. За четири от назначените лица, след приключването на субсидираната заетост, Община Златоград следва да осигури средства от общинския бюджет за 2025 г. за покриване на възнагражденията и осигурителните вноски за сметка на работодател, като по предварителни изчисления за това ще са необходими 26 800 лв. 
4. Проект „Топъл обяд в община Златоград“ по Програма „Храни и основно материално подпомагане“ 2021-2027 г.:
- период на изпълнение – 01.11.2022 г.- 30.09.2025 г.

- обща стойност на проекта – 547 528 лв.

- разходи по договора за БФП за 2025 г. - 170 134 лв.

- осигуряване на топъл обяд на 200 уязвими граждани, които поради бедност и продължителна социална изолация са в затруднение да осигурят сами прехраната си.
Във тази връзка предлагам Общински съвет Златоград да даде съгласие за предоставяне на временни безлихвени заеми от временно свободни средства за 2025 г., за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

Предвид гореизложеното предлагам Общински съвет Златоград да вземе следното 
РЕШЕНИЕ :
На основание чл. 21, ал.1, т.10 и ал.2 от Закона за местното самоуправление и местната администрация, чл.104, ал.1, т.4 и т.5 и ал.4 от Закона за публичните финанси, Общински съвет – Златоград:
1. Дава съгласие за предоставяне на временни безлихвени заеми от общинския бюджет и/или от сметките за средства от Европейския съюз за 2025 г., за авансово финансиране на плащания по проекти, финансирани със средства от Европейския съюз и от други международни програми и договори, включително и на бюджетни организации, чиито бюджет е част от общинския бюджет, както следва :

1.1  За проект „Повишаване на капацитета на служителите на Агенция по социалното подпомагане във връзка с модернизиране на системата на социалната закрила (допълва и развива Приеми ме 2015 ), финансиран от Програма „Развитие на човешките ресурси“ 2021 – 2027  - в размер до 1 100 лв.;
1.2   За проект „Младежка заетост +“, финансиран от Програма „Развитие на човешките ресурси“ 2021 – 2027, в размер до 10 300 лв. ;
1.3  За проект „Започвам работа – Компонент 3 - Заетост“, финансиран от Програма „Развитие на човешките ресурси“ 2021 – 2027, в размер до 12 850 лв. ;

1.4  За проект „Топъл обяд в община Златоград“, финансиран от Програма „Храни и основно материално подпомагане“ 2021-2027, в размер до 20 000 лв. 
2. Срок на възстановяване на заемите по т.1 – до 31.12.2025 г. и при условията на чл.104, ал.4 от Закона за публичните финанси.
3. При предоставянето на временни безлихвени заеми от временно свободни средства от общинския бюджет да се спазват изискванията на чл. 126 от Закона за публичните финанси.

4. При предоставянето на средства от сметките за средства от ЕС да се спазват изискванията на чл. 104, ал.1, т.4 и т. 5 от Закона за публичните финанси и условията на ал. 4 и ал. 5.

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.
PAGE  
3

